Baru Tayangan ‘Sneak Preview’, Abang Long Fadil 3 Sudah Kutip RM1.2 Juta
Filem terbaru Abang Long Fadil 3 memulakan langkah kanan apabila berjaya mengutip RM1.2 juta pada tayangan ‘sneak preview’ sahaja. Kutipan tersebut menggambarkan permulaan minggu pertama yang cukup baik buat filem terbaru arahan Syafiq Yusof itu, dan dijangkan filem tersebut akan mendapat kutipan yang jauh lebih tinggi menjelang hujung minggu ini.  Abang Long Fadil 3 dihasilkan studio terkemuka tempatan, Skop Productions dengan kerjasama Astro Shaw. Sekuel terbaru ini akan mengikuti mengikuti Fadil, seorang bekas gangster dan mafia, dalam misi baharu sebagai seorang ejen perisik.  Filem arahan Syafiq Yusof ini turut menampilkan Elizabeth Tan, Tania Hudson, Hairul Azreen, Daniella Sya, Maya Karin, Wak Doyok, Shuib Sepahtu, AC Mizal dan ramai lagi. Berdasarkan karakter KL Gangster, Abang Long Fadil membuat debut solonya sendiri pada 2014 dan berjaya mengutip RM4.61 juta. Sekuel yang ditayangkan pada 2017 mendapat kutipan pecah panggung sebanyak RM18.15 juta di tiga pasaran ASEAN iaitu Malaysia, Singapura dan Brunei.